"Екстремно" продаване на имоти в условията на труден пазар 

Всички са чували за екстремни спортове като бънджи скокове, но един британец, 
Джонатан Блейн, създаде нова дисциплина – екстремно продаване на имоти, пише 
Daily Telegraph. 

Доскоро имотът на Блейн, който има пет спални и се намира на брега на река в южната 
част на графство Девън, би се продал бързо и вероятно би му донесъл много над 
ориентировъчната цена от 1,5 млн. паунда. Все пак имотът има частен кей, тераса над 
реката и редица високотехнологични уреди. 

Предвид днешната ситуация на пазара обаче Блейн е назначил, както сам се изразява, 
международен експерт – себе си. 

„Брокерите на имоти имат остарял подход. Трябва им бизнес мислене – това, което аз 
имам“, обяснява той. 

Блейн е бизнес консултант, като сред клиентите му са BBC, Royal Bank of Scotland и 
Apple, по информация от сайта му. 

„Не може да промените пазара на имоти, но може да изкарате най -доброто от лошия 
жребий“, настоява Блейн. „Брокерите на имоти си имат формула: описани по дробности 
за имоти, реклами в местната преса, поставяне на снимки в сайт. Досега това работеше, 
но внезапно вече не е достатъчно. Необходими са много други умения за продажба, но 
брокерите не ги притежават“. 

За да докаже теорията си, той е създал сайт за п родажбата на имота, пуснал е онлайн 
реклама, която излиза при резултатите от търсене с Google и е направил 10 -минутен 
клип за имота за YouTube със снимки от района и интервю с архитекта. Освен това е 
направил онлайн книга за мястото, която може да се изтегля от интернет и е писал на 
изпълнителните директори на 1000 британски компании с обяснение защо трябва да 
купят имота като място за почивк а. 

Пуснал е и малки реклами в националните вестници и през декември планира да 
организира щанд, на който да представя имота си, по време на коледните 
разпродажби в Хенли, където живее, когато не е в Девън. 

Блейн е ангажирал и две агенции за имоти, защото „ това е маршрутът, който 
купувачите ползват“. 

От британския вестник дават и примери до какви крайности стигат други продавачи на 
имоти: 

-Предприемачът от Съри Кевин Шийла е построил вила в Испания и е изпратил 32 хил. 
електронни съобщения, за да я регистри ра за продажба в сайтове от цял свят. 

-Бизнесменът от Есекс Рик Хил „дава“ жълт автомобил Lamborghini , който струва 
150 хил. паунда към имота си за продажба в Хоксли, който предлага за 1,15 млн. 
паунда. 

-Агенция за имоти от Глазгоу обяви „ден за разпродажба“ на имоти на стойност 16 
млн. паунда със средна отстъпка в цената от 22,5%. 
Агенция за имоти от Глазгоу обяви „ден за разпродажба“ на имоти на стойност 16 
млн. паунда със средна отстъпка в цената от 22,5%. 

-Шестима различни продавачи се опитаха да организират лотария, която да покрие 
цената на имотите им, но от британската комисия за хазартните игри разследват 
доколко подобни мероприятия са легални. 

-Предприемачът и брокер на имоти от Плимут Дейвид Тратен приема яхти и коне като 
частична размяна за жилища. 

по материали на http://www.imotite.com/